CELEX: 62004TJ0318
Длъжностни лица
Конкурс на общо основание

1.
Длъжностни лица — Конкурс — Организация — Условия и ред за допускане
(членове 2 и 5 от приложение ІІІ към Правилника за длъжностните лица)
2.
Длъжностни лица — Конкурс — Обявление за конкурс
(член 1, параграф 1, буква з) и параграф 2 от приложение ІІІ към Правилника за длъжностните лица)
1.
Липсата на уведомяване по електронна поща на конкурсните кандидати за резултатите им от тестовете за предварителен подбор
и за поканата да изпратят пълни документи за кандидатстване не представлява незаконосъобразност, която накърнява принципа
на доброто управление, стига заинтересованите лица да са получили достатъчно информация както за обстоятелството, че ще бъдат
уведомени за тези резултати и за поканата чрез личния си профил в уебсайта на Службата за подбор на персонал на Европейските
общности (EPSO), който са длъжни редовно да преглеждат, така и за времето, когато е предвидено да бъдат уведомени.
При такива обстоятелства даденият на кандидатите тримесечен срок за запознаване с въпросната информация на страницата на EPSO,
както и за допълване и изпращане на документите им за кандидатстване, не може да се смята за недостатъчен.
(вж. точки 42 и 46)
2.
Член 1, параграф 1, буква з) от приложение ІІІ към Правилника, според който в обявлението за конкурс трябва да се посочва
крайният срок за кандидатстване, не изисква в това обявление да се определят срокове за изпращането на документите за кандидатстване
и на допълващите ги доказателствени документи, когато става дума за конкурс, който предвижда тези документи да се изпращат
и условията за допускане да се проверяват едва след етапа на предварителния подбор. Всъщност целта на тези документи е единствено
да допълнят документите за кандидатстване, подадени към момента на записване.
(вж. точки 59—61)
Позоваване на: Първоинстанционен съд — 26 октомври 2004 г., Falcone/Комисия, T‑207/02, Recueil FP, стр. I‑A‑305 и II‑1393,
точка 41